Հաղորդման ընթացքում ներկայացված մյուս նախընտրական բլեֆը կուսակցության գրասենյակների թիվն էր` 350: Հավանաբար, երազում է այդ թիվը տեսել Արթուր Բաղդասարյանը կամ էլ հայտարարում է` տպավորություն գործելու համար: Որտե՞ղ են այդ գրասենյակները... «Պոտյոմկինյան գյուղերի» նման հառնող դատարկ տարածությունները երբեք չեն կարող գրասենյակներ կոչվել: Հա, մոռացա, Երևան-Սպիտակ ճանապարհին, կարծեմ Ռյա թազա գյուղի մոտակայքում, մի լքված տնակ կա, որի մոտ իրենց բնական կարիքներն են հոգում արոտից տուն դարձող անասունները. ա´յ, դրա վրա «Օրինաց երկիր» ցուցանակը կա: Գուցե դա էլ է մտնում 350 թվի մեջ: